Mahindra XUV300 ने एक माह में कर दिया धमाका, सेल का आंकड़ा 13 हजार के पार... | News Track Live, NewsTrack Hindi 1
Mar 16 2019 05:56 PM
महिंद्रा XUV300 ने अपनी बिक्री के पहले ही माह में 13 हजार के आंकड़े को पार किया है. 14 फरवरी 2019 को भारत में महिंद्रा XUV300 कार को पेश किया गया था. इसकी कीमत की बात की जाए तो इसे भारत में 7.90 लाख रुपयें (एक्स-शोरूम) में पेश किया गया है.
महिंद्रा डीलरों द्वारा यह बात कही है कि महिंद्रा XUV300 की डिलीवरी के लिए अब ग्राहकों को तीन हफ्ते तक का इंतजार करना पड़ेगा. ख़ास बात यह है कि महिंद्रा XUV300 कुल चार ट्रिम व आठ वैरिएंट में उपलब्ध हुई है और यह चार ट्रिम W4, W6, W8 व W8 है सभी ट्रिम दो इंजन विकल्प में मिलेगी.
महिंद्रा XUV300 एक 1.2 लीटर पेट्रोल इंजन व 1.5 लीटर डीजल इंजन के साथ आई है. यह इंजन पेट्रोल इंजन 110 बीएचपी का पॉवर व 200 इनमे का टॉर्क प्रदान करने में सक्षम है तथा 1.5 लीटर डीजल इंजन 115 बीएचपी का पॉवर व 300 एनएम का टॉर्क देगा. इसका इंजन 5 स्पीड मैन्युअल गियरबॉक्स से लैस बताया जा रहा है. इसे लेकर महिंद्रा एंड महिंद्रा लिमिटेड ऑटोमोटिव डिवीजन के सेल्स तथा मार्केटिंग चीफ विजय राम नक्र ने बताया कि "XUV300 को भारत में जिस तरह की प्रतिक्रया मिल रही है उससे हम बेहद ही खुश है. आगे उन्होंने आंकड़ों को दर्शाते हुए कहा कि कॉम्पैक्ट एसयूवी जैसे अधिक प्रतिस्पर्धी सेगमेंट में हमें पहले ही महीने 13 हजार से अधिक बुकिंग प्राप्त कर ली है, हम पहले तीन में पहुँच चुके है. बता दें कि इस गाड़ी में आधुनिकता के सभी फीचर्स मौजूद है.